Iugurtha

Iugurtha (natus anno 160 a.C.n., mortuus Romae 104 a.C.n.) rex Numidiae atque hostis Romanorum fuit.

 Familia 
Iugurtha nepos Massinissae ac filius Micipsae regis erat. Fratres minores e patre Adherbal et Hiempsal fuerunt.

 Vita ante regnum 
Iugurtha iussu patris tirocinium militis fecit atque anno 134 a.C.n. dux sagittariorum factus est. Inter obsidionem Numantiae 133 a.C.n. auxiliis Numidianis praefuit atque se fortiter praebuit. Linguam Latinam didicitGaius Sallustius Crispus, Bellum Iugurthinum 5,4-9,1 atque cum nobilibus ut e.g. Publio Cornelio Scipione Aemiliano Africano amicitias condidit. Propter laudem militarem apud plebem Numidiae valde acceptus erat. Ante mortem Micipsa, Cornelio Scipione suadente, Iugurtham, qui non ab uxore prima natus erat, iure aequo adoptavit et eum una cum Adherbale atque Hiempsale regnaturum constituit. 

 Regnum 
Paulo postquam Micipsa mortuus est iurgium inter fratres de dominatione extitit. Iugurtha Hiempsalem vicit atque necari iussit. Adherbal autem e regno pulsus a senatu Romano auxilium petivitGaius Sallustius Crispus, op.cit. 8,2-11,9; Titus Livius, Periochae LXII. Romani regnum diviserunt atque Adherbal partem orientalem sterilem accepitGaius Sallustius Crispus, op.cit. 12-16. Anno 112 a.C.n. Iugurtha fratrem iterum aggressus est et eum una cum mercatoribus Romanis Cirtae necavitGaius Sallustius Crispus, op.cit. 20-27. Quamquam Iugurtha legatos ad Romanos mittebat, Romani ei bellum indixeruntGaius Sallustius Crispus, op.cit. 27,1-28,2. Anno 111 a.C.n. consul Lucius Calpurnius Bestia, quamquam Iugurtham non vicerat, finivit pecunia magna acceptaGaius Sallustius Crispus, op.cit. 28,4-29,7. Iugurtha a Gaius Memmio tribuno plebis Romam vocatus est, ubi Massivam filium regis Gulussae regnum appetens necari iussit. Iugurtha Romam relinquere coactus est.Gaius Sallustius Crispus, op.cit. 30, 32-35. Anno 110 a.C.n. Spurius Postumius Albinus consul et Aulus Postumius Albinus frater bellum renovaverunt, sed apud Suthul oppidum victi abibantGaius Sallustius Crispus, op.cit. 36-38. Deinde  Quintus Caecilius Metellus Numidicus bellum suscepit, qui arma atque exercitationes militum auxitGaius Sallustius Crispus, op.cit. 39-40; 43-45; Marcus Tullius Cicero, Brutus 127-128. Metellus Iugurtham vicit neque tamen eius regnum totum expugnare potuitGaius Sallustius Crispus, op.cit. 46-69. Anno 107 a.C.n. Gaius Marius bellum suscepitPlutarchus, Marius 7-9. Denique Iugurtham auxilio quaestoris sui Lucii Cornelii Sullae captivum fecit et Romam triumpho habito demonstravit. Tum anno 104 a.C.n. necatus estGaius Sallustius Crispus, op.cit. 114,3.

 Bibliographia 



 Notae 

Categoria:Reges Numidiae